Suvestinė redakcija nuo 2023-04-29 iki 2024-04-30

Įsakymas paskelbtas: Žin. 2005, Nr. 93-3466, i. k. 105301MISAK00D1-341

Nauja redakcija nuo 2019-07-23:

Nr. D1-431, 2019-07-22, paskelbta TAR 2019-07-22, i. k. 2019-12049

LIETUVOS RESPUBLIKOS APLINKOS MINISTRAS

ĮSAKYMAS

DĖL ARCHITEKTŲ ATESTAVIMO IR TEISĖS PRIPAŽINIMO TVARKOS APRAŠO PATVIRTINIMO

2005 m. liepos 11 d. Nr. D1-341

Vilnius

Vadovaudamasis Lietuvos Respublikos architektūros įstatymo 9 straipsnio 2 dalimi, Lietuvos Respublikos architektų rūmų 3 straipsnio 1 ir 2 dalimis, 11 straipsnio 1 dalimi, Lietuvos Respublikos statybos įstatymo 12 straipsnio 4, 7 ir 20 dalimis,

Preambulės pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

t v i r t i n u Architektų atestavimo ir teisės pripažinimo tvarkos aprašą (pridedama).

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos aplinkos ministro

2005 m. liepos 11 d. įsakymu Nr. D1-341

(Lietuvos Respublikos aplinkos ministro

2019 m. liepos 22 d. įsakymo Nr. D1-431 redakcija)

ARCHITEKTŲ ATESTAVIMO IR TEISĖS PRIPAŽINIMO TVARKOS APRAŠAS

I SKYRIUS

BENDROSIOS NUOSTATOS

1. Architektų atestavimo ir teisės pripažinimo tvarkos aprašas (toliau – Tvarkos aprašas) nustato:

1.1. Lietuvos Respublikos piliečių, turinčių architekto išsilavinimą, ir trečiųjų šalių, Europos Sąjungos valstybių narių, Europos ekonominės erdvės valstybių (Islandija, Lichtenšteinas, Norvegija) ir Šveicarijos Konfederacijos (toliau – valstybių narių) piliečių, įgijusių architekto profesinę kvalifikaciją trečiojoje šalyje (išskyrus nurodytus Tvarkos aprašo 1.2 papunktyje), architekto kvalifikacijos atestatų (toliau – atestatas) išdavimo, šių atestatų keitimo, galiojimo sustabdymo, galiojimo sustabdymo panaikinimo, galiojimo panaikinimo tvarką;

1.2. valstybių narių piliečių, įgijusių architekto profesinę kvalifikaciją kilmės ar kitoje valstybėje narėje, teisės pripažinimo tvarką, išduoto teisės pripažinimo dokumento (toliau – dokumentas) papildymo, patikslinimo, galiojimo sustabdymo, galiojimo sustabdymo panaikinimo, galiojimo panaikinimo ir keitimo tvarką.

2. Atestavimą ir teisės pripažinimą atlieka Lietuvos architektų rūmai (toliau – rūmai) vadovaudamiesi Tvarkos aprašu ir rūmų nustatyta Architektų atestavimo vidaus tvarka.

3. Tvarkos aprašo nustatyta tvarka išduodamas atestatas ar dokumentas, suteikiantis teisę eiti:

3.1. šias pareigas:

3.1.1. statinio projekto architektūrinės dalies vadovas;

3.1.2. statinio projekto architektūrinės dalies vykdymo priežiūros vadovas;

3.1.3. statinio projekto vadovas;

3.1.4. statinio projekto vykdymo priežiūros vadovas;

3.1.5. statinio projekto gaisrinės saugos dalies vadovas;

3.1.6. statinio statybos techninės priežiūros vadovas;

3.1.7. statinio projekto architektūrinės dalies ekspertizės vadovas;

3.1.8. statinio projekto ekspertizės vadovas;

3.1.9. statinio architektūrinės dalies ekspertizės vadovas;

3.1.10. statinio ekspertizės vadovas;

3.2. šiuose statiniuose (pastatuose, inžineriniuose statiniuose):

Papunkčio pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

3.2.1. ypatingieji;

3.2.2. neypatingieji;

3.2.3. ypatingieji (išskyrus kultūros paveldo objektus ir kultūros paveldo statinius), esantys kultūros paveldo objekto teritorijoje, jo apsaugos zonoje, kultūros paveldo vietovėje;

3.2.4. neypatingieji (išskyrus kultūros paveldo objektus ir kultūros paveldo statinius), esantys kultūros paveldo objekto teritorijoje, jo apsaugos zonoje, kultūros paveldo vietovėje.

4. Eiti Tvarkos aprašo 3.1.1–3.1.2 papunkčiuose nurodytas pareigas turi teisę tik architektai.

5. Tvarkos aprašo nustatyta tvarka įgyta teisė eiti Tvarkos aprašo 3.1.1–3.1.6 papunkčiuose nurodytas pareigas Tvarkos aprašo 3.2.1 ir (ar) 3.2.3 papunkčiuose nurodytuose statiniuose suteikia teisę eiti atitinkamas Tvarkos aprašo 3.1.1–3.1.6 papunkčiuose nurodytas pareigas atitinkamai Tvarkos aprašo 3.2.2 ir (ar) 3.2.4 papunkčiuose nurodytuose statiniuose.

6. Tvarkos aprašo nustatyta tvarka įgyta teisė eiti Tvarkos aprašo 3.1.6–3.1.10 papunkčiuose nurodytas pareigas Tvarkos aprašo 3.2.3–3.2.4 papunkčiuose nurodytuose statiniuose suteikia teisę eiti atitinkamas Tvarkos aprašo 3.1.6–3.1.10 papunkčiuose nurodytas pareigas kultūros paveldo objektuose ir kultūros paveldo statiniuose.

7. Tvarkos aprašo nustatyta tvarka įgyta teisė eiti:

7.1. Tvarkos aprašo 3.1.1 papunktyje nurodytas pareigas suteikia teisę vadovauti statinio projekto sklypo sutvarkymo (sklypo plano) daliai;

7.2. Tvarkos aprašo 3.1.2 papunktyje nurodytas pareigas suteikia teisę vadovauti statinio projekto sklypo sutvarkymo (sklypo plano) dalies vykdymo priežiūrai;

7.3 Tvarkos aprašo 3.1.7 papunktyje nurodytas pareigas suteikia teisę vadovauti statinio projekto sklypo sutvarkymo (sklypo plano) ekspertizei.

8. Valstybėje narėje įgyta architekto profesinė kvalifikacija pripažįstama vadovaujantis Lietuvos Respublikos reglamentuojamų profesinių kvalifikacijų pripažinimo įstatymu ir Architekto profesinės kvalifikacijos pripažinimo norint užsiimti architekto profesine veikla ar laikinai ir kartais teikti architektūrines paslaugas Lietuvos Respublikoje tvarkos aprašu, patvirtintu Lietuvos Respublikos aplinkos ministro 2004 m. kovo 25 d. įsakymu Nr. D1-131 „Dėl Architekto profesinės kvalifikacijos pripažinimo norint užsiimti architekto profesine veikla ar laikinai ir kartais teikti architektūrines paslaugas Lietuvos Respublikoje tvarkos aprašo patvirtinimo“.

9. Trečiojoje šalyje įgyta architekto profesinė kvalifikacija pripažįstama vadovaujantis Trečiųjų šalių piliečių architekto profesinės kvalifikacijos pripažinimo Lietuvos Respublikoje tvarkos aprašu, patvirtintu Lietuvos Respublikos aplinkos ministro 2012 m. sausio 16 d. įsakymu Nr. D1-39 „Dėl Trečiųjų šalių piliečių architekto profesinės kvalifikacijos pripažinimo Lietuvos Respublikoje tvarkos aprašo patvirtinimo“.

10. Tvarkos aprašo 8 punkte nurodyto teisės akto nustatyta tvarka priėmus sprendimą pripažinti architekto profesinę kvalifikaciją, laikyti profesinių žinių egzamino neprivaloma, kai siekiama įgyti teisę eiti Tvarkos aprašo 3.1.1 ir 3.1.2 papunkčiuose nurodytas pareigas Tvarkos aprašo 3.2.1 ir 3.2.2 papunkčiuose nurodytuose statiniuose. Priimtos laikinai ir kartais teikiamų architektūrinių paslaugų Lietuvos Respublikoje deklaracijos saugomos Lietuvos Respublikos aplinkos ministerijoje (toliau – Aplinkos ministerija) teisės aktų nustatyta tvarka.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

11. Vadovaujantis Lietuvos Respublikos architektų rūmų įstatymo 3 straipsnio 1 dalies 2 punktu, atestuotų architektų ir architektų, kurių teisė pripažinta, sąrašą (toliau – atestuotų architektų sąrašas) tvarko rūmai. Atestuotų architektų sąrašas skelbiamas ir nuolat atnaujinamas rūmų interneto svetainėje www.architekturumai.lt.

12. Vadovaujantis Architektūros įstatymo 9 straipsnio 11 dalimi, duomenys apie atestatų išdavimą, keitimą, galiojimo sustabdymą, galiojimo sustabdymo panaikinimą ir galiojimo panaikinimą, įspėjimo pareiškimą, taip pat apie atestuotus architektus, nesiverčiančius atestuoto architekto veikla, ir atestuotus architektus, atnaujinusius atestuoto architekto veiklą, skelbiami rūmų interneto svetainėje ir Licencijų informacinėje sistemoje, vadovaujantis Licencijų informacinės sistemos nuostatais, patvirtintais Lietuvos Respublikos teisingumo ministro 2014 m. balandžio 30 d. įsakymu Nr. 1R-148 „Dėl Licencijų informacinės sistemos nuostatų patvirtinimo“. Šie duomenys taip pat skelbiami Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

II SKYRIUS

REIKALAVIMAI PRETENDENTUI IR DOKUMENTŲ PATEIKIMAS

13. Asmenų, pretenduojančių gauti atestatą (toliau – pretendentai), pasirengimas turi atitikti Architektūros įstatymo 6 straipsnyje nurodytus architektų rengimo reikalavimus, jie privalo turėti Reglamentuojamų profesinių kvalifikacijų pripažinimo įstatymo 4 priedo 4 punkte ir Europos Komisijos deleguotajame sprendime (ES), kuriuo dėl formalios kvalifikacijos įrodymų ir rengimo kursų pavadinimo iš dalies keičiamas Europos Parlamento ir Tarybos direktyvos 2005/36/EB V priedas, 5.7.1 papunktyje nurodytą diplomą.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

14. Tvarkos aprašo 1.1 papunktyje nurodyti trečiųjų šalių ir valstybių narių architektai, pretenduojantys gauti atestatą (toliau – pretendentai), privalo turėti sprendimą pripažinti architekto profesinę kvalifikaciją Tvarkos aprašo 9 punkte nurodyto teisės akto nustatyta tvarka.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

15. Tvarkos aprašo 1.2 papunktyje nurodyti valstybių narių architektai, pretenduojantys gauti dokumentą (toliau – pretendentai), privalo turėti sprendimą pripažinti architekto profesinę kvalifikaciją Tvarkos aprašo 8 punkte nurodyto teisės akto nustatyta tvarka.

16. Pretendentams nustatomi šie reikalavimai:

16.1. aukštojo universitetinio architekto išsilavinimo, atitinkančio Tvarkos aprašo 13 punkte nurodytus reikalavimus, diplomas arba sprendimas, priimtas Tvarkos aprašo 8 arba 9 punkte nurodyto teisės akto tvarka;

16.2. profesinių žinių lygis;

16.3. teisinių žinių lygis;

16.4. profesinės ar darbo patirties trukmė, kuri skaičiuojama Statybos įstatymo 12 straipsnio 5 dalies 2 punkte nustatytais pagrindais:

Papunkčio pakeitimai:

Nr. D1-128, 2023-04-28, paskelbta TAR 2023-04-28, i. k. 2023-08202

16.4.1. Tvarkos aprašo 3.1.3–3.1.4 papunkčiuose nurodytoms pareigoms Tvarkos aprašo 3.2.1 ir 3.2.3 papunkčiuose nurodytuose statiniuose – ne mažesnė kaip 5 metai;

16.4.2. Tvarkos aprašo 3.1.6 papunktyje nurodytoms pareigoms Tvarkos aprašo 3.2.1 ir 3.2.3 papunkčiuose nurodytuose statiniuose ir Tvarkos aprašo 3.1.7–3.1.10 papunkčiuose nurodytoms pareigoms – ne mažesnė kaip 5 metai;

16.4.3. Tvarkos aprašo 3.1.1–3.1.2, 3.1.5 papunkčiuose nurodytoms pareigoms Tvarkos aprašo 3.2.1 ir 3.2.3 papunkčiuose nurodytuose statiniuose – ne mažesnė kaip 3 metai;

16.4.4. Tvarkos aprašo 3.1.1–3.1.6 papunkčiuose nurodytoms pareigoms Tvarkos aprašo 3.2.2 ir 3.2.4 papunkčiuose nurodytuose statiniuose – ne mažesnė kaip 2 metai;

16.5. pretendentams, įgijusiems architektūros bakalauro kvalifikacinį laipsnį arba jam lygiavertę aukštojo mokslo kvalifikaciją, taikomas 2 metais ilgesnės profesinės patirties reikalavimas už nurodytą Tvarkos aprašo 16.4.1–16.4.4 papunkčiuose;

16.6. būti dalyvavusiam vykdant ne mažiau kaip vieną iš veiklų, nurodytų Statybos įstatymo 12 straipsnio 5 dalies 2 punkte:

16.6.1. būti dalyvavusiam rengiant esminius naujų statinių, statinių rekonstravimo projektų sprendinius, kuriais įgyvendinami esminiai statinio architektūros reikalavimai, kiti teisės aktų reikalavimai, kuriais būtina vadovautis rengiant statinio projektą pagal siekiamas Tvarkos aprašo 3.1.1–3.1.10 papunkčiuose nurodytas pareigas 3.2.1–3.2.4 papunkčiuose išvardytuose statiniuose;

16.6.2. pagal einamas pareigas būti tiesiogiai dalyvavusiems išduodant, rengiant, derinant ar tvirtinant atitinkamus statinio projektavimo ar statybos sričių dokumentus (projektinius pasiūlymus, specialiuosius architektūros reikalavimus, specialiuosius reikalavimus, statybą leidžiančius dokumentus, statybos užbaigimo aktus, deklaracijas apie statybos užbaigimą), rengiant normatyvinius statybos techninius ar normatyvinius statinio saugos ir paskirties dokumentus, rengiant architektus ar statybos inžinierius studijų ir mokslo įstaigoje, turint mokslo laipsnį ar pedagoginį vardą pagal siekiamas Tvarkos aprašo 3.1.1–3.1.6 papunkčiuose nurodytas pareigas 3.2.1–3.2.4 papunkčiuose išvardytuose statiniuose.

Papunkčio pakeitimai:

Nr. D1-128, 2023-04-28, paskelbta TAR 2023-04-28, i. k. 2023-08202

17. Pretendentas gali siekti eiti:

17.1. Tvarkos aprašo 3.1.2–3.1.10 papunkčiuose nurodytas pareigas, kai turi arba kartu įgyja teisę eiti Tvarkos aprašo 3.1.1 papunktyje nurodytas pareigas;

17.2. Tvarkos aprašo 3.1.4, 3.1.8, 3.1.10 papunkčiuose nurodytas pareigas, kai turi arba kartu įgyja teisę eiti Tvarkos aprašo 3.1.3 papunktyje nurodytas pareigas;

17.3. Tvarkos aprašo 3.1.1–3.1.10 papunkčiuose nurodytas pareigas Tvarkos aprašo 3.2.3 ir 3.2.4 papunkčiuose nurodytuose statiniuose, kai turi arba kartu įgyja teisę eiti Tvarkos aprašo 3.1.1–3.1.10 papunkčiuose nurodytas pareigas atitinkamai Tvarkos aprašo 3.2.1 ir (ar) 3.2.2 papunkčiuose nurodytuose statiniuose.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

18. Pretendentai, siekiantys eiti Tvarkos aprašo 3.1.5, 3.1.6, 3.1.9 ir 3.1.10 papunkčiuose nurodytas pareigas, privalo išlaikyti profesinių žinių egzaminą, kurio metu pretendento žinias tikrina rūmų paskirti ekspertai, atitinkantys šiuos ir kvalifikacinius reikalavimus:

18.1. turi būti teisės aktų nustatyta tvarka atestuotas vadovas vertinamoje statybos techninės veiklos (ypatingo statinio projekto gaisrinės saugos dalies, ypatingo statinio statybos techninės priežiūros, ypatingo statinio ekspertizės, ypatingo statinio architektūrinės dalies ekspertizės) srityje;

18.2. turi ne mažesnę kaip 5 metų veiklos atitinkamoje srityje patirtį (yra ypatingo statinio projekto gaisrinės saugos dalies, ypatingo statinio statybos techninės priežiūros, ypatingo statinio ekspertizės, ypatingo statinio architektūrinės dalies ekspertizės vadovas) arba atitinkamos srities (inžinerijos ar architektūros) mokslo laipsnį;

18.3. turi atitikti rūmų nustatytus nešališkumo kriterijus.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

181. Ekspertas (-ai) išnagrinėja pretendento pateiktus projektus ir kitus dokumentus, įvertina projektų sprendinius, pretendento profesines žinias ir parengia išvadą dėl atestato arba dokumento išdavimo, pakeitimo ir (ar) papildymo, ją teikia Architektų profesinio atestavimo komisijai, nurodytai Architektų rūmų įstatymo 11 straipsnio 1 dalyje.

Papildyta punktu:

Nr. D1-603, 2021-10-22, paskelbta TAR 2021-10-22, i. k. 2021-22099

19. Pretendentai, nurodyti Tvarkos aprašo 17.3 papunktyje, privalo papildomai išlaikyti profesinių žinių egzaminą, išskyrus Tvarkos aprašo 18 punkte nurodytais atvejais, ir teisinių žinių egzaminą rūmuose, pagal rūmų parengtą ir aplinkos ministro, suderinus su kultūros ministru, patvirtintą programą. Teisinio žinių egzamino metu pretendento teisinės žinios tikrinamos rūmų pirmininko patvirtintais testais, sudarytais vadovaujantis galiojančiais teisės aktais ir šiame punkte nurodyta programa. Profesinių žinių egzamino metu pretendento profesinės žinios tikrinamos žodžiu Architektų profesinio atestavimo komisijos posėdyje.

20. Atestuoti architektai, turintys galiojantį iki 2017 m. sausio 1 d. Lietuvos Respublikos nekilnojamojo kultūros paveldo apsaugos įstatymo ir jo įgyvendinamųjų teisės aktų nustatyta tvarka išduotą Nekilnojamojo kultūros paveldo apsaugos specialisto atestatą ir siekiantys eiti Tvarkos aprašo 3.1.1–3.1.10 papunkčiuose nurodytas pareigas Tvarkos aprašo 3.2.3–3.2.4 papunkčiuose nurodytuose statiniuose, turi kreiptis į rūmus dėl turimo atestato papildymo Tvarkos aprašo nustatyta tvarka.

21. Atestuotų architektų, turinčių teisę eiti Tvarkos aprašo 3.1.1–3.1.10 papunkčiuose nurodytas pareigas Tvarkos aprašo 3.2.1 papunktyje nurodytuose statiniuose ir siekiančių įgyti teisę eiti Tvarkos aprašo 3.1.1–3.1.10 papunkčiuose nurodytas pareigas branduolinės energetikos objektų statiniuose, atestavimą ir teisės pripažinimą atlieka Statybos įstatymo 12 straipsnio 19 dalyje nurodyta organizacija, statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašo patvirtinimo“, nustatyta tvarka.

22. Pretendentas užpildo Tvarkos aprašo priede nurodytos formos prašymą, prideda Tvarkos aprašo 23 punkte nurodytus dokumentus ir pateikia rūmams Statybos įstatymo 12 straipsnio 22 dalyje nurodytais būdais.

23. Su prašymu pateikiami dokumentai:

23.1. asmens tapatybę patvirtinančio dokumento (paso ar kito dokumento) kopija. Jei keisti vardas ar pavardė, – jų keitimo dokumentai;

23.2. diplomo kopija arba Tvarkos aprašo 8 arba 9 punkte nurodyto teisės akto nustatyta tvarka priimto sprendimo kopija;

23.3. profesinės veiklos (darbo) ataskaita, pasirašyta Tvarkos apraše nustatyta tvarka atestuoto architekto (projekto vadovo, savivaldybės vyriausiojo architekto, darbo ar mokslinio darbo vadovo) apie profesinę ar darbo patirtį vykdant veiklą (-as), nurodytą (-as) Aprašo 16.6 papunktyje, konkrečius atliktus darbus, jų mastą ir pagrindžiant rezultatus. Ataskaita rengiama pagal Architektų rūmų patvirtintos Architektų atestavimo vidaus tvarkos reikalavimus;

Papunkčio pakeitimai:

Nr. D1-128, 2023-04-28, paskelbta TAR 2023-04-28, i. k. 2023-08202

23.4 pareiškėjas savo nuožiūra gali pateikti papildomus dokumentus, iliustracinę vizualinę medžiagą, įrodančius jo profesinę kvalifikaciją (mokslinio laipsnio dokumentus, kvalifikacijos kėlimą patvirtinančius dokumentus, dalyvavimą tarptautinėse programose, rengtus ir vykdytus projektus pagrindžiančią informaciją ir kt.).

Papunkčio pakeitimai:

Nr. D1-128, 2023-04-28, paskelbta TAR 2023-04-28, i. k. 2023-08202

23.5. Neteko galios nuo 2023-04-29

Papunkčio naikinimas:

Nr. D1-128, 2023-04-28, paskelbta TAR 2023-04-28, i. k. 2023-08202

23.6. Neteko galios nuo 2023-04-29

Papunkčio naikinimas:

Nr. D1-128, 2023-04-28, paskelbta TAR 2023-04-28, i. k. 2023-08202

23.7. Neteko galios nuo 2023-04-29

Papunkčio naikinimas:

Nr. D1-128, 2023-04-28, paskelbta TAR 2023-04-28, i. k. 2023-08202

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

24. Pretendentų asmens duomenys tvarkomi atestavimo ir (ar) teisės pripažinimo vykdymo tikslais, t. y. rūmams vykdant Statybos įstatymu pavestas funkcijas, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), kitais teisės aktais.

25. Atestuotų architektų ir architektų, kurių teisė pripažinta, duomenys, nurodyti Tvarkos aprašo 26 punkte, skelbiami atestuotų architektų sąraše, Licencijų informacinėje sistemoje ir perduodami Lietuvos Respublikos statybos leidimų ir statybos valstybinės priežiūros informacinei sistemai „Infostatyba.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

26. Atestuotų architektų sąraše skelbiami šie duomenys:

26.1. atestuoto architekto vardas ir pavardė;

26.2. atestatas ar dokumentas (nurodomas numeris);

26.3. suteikta teisė eiti Tvarkos aprašo 3.1.1–3.1.10 papunkčiuose nurodytas pareigas (viena ar kelios) Tvarkos aprašo 3.2.1–3.2.4 papunkčiuose nurodytuose statiniuose (pastatuose ir (ar) inžineriniuose statiniuose) ir Tvarkos aprašo 7.1–7.3 papunkčiuose nurodyta teisė (viena ar kelios);

26.4. išdavimo, keitimo, įspėjimo pareiškimo, galiojimo sustabdymo, galiojimo sustabdymo panaikinimo ir galiojimo panaikinimo data;

26.5. atestuoto architekto vertimosi atestuoto architekto veikla, nesivertimo atestuoto architekto veikla ir atnaujinimo verstis atestuoto architekto veikla pradžios data;

26.6. rūmų sprendimai dėl atestuoto architekto ar architekto, kurio teisė pripažinta, veiklos einant Tvarkos aprašo 3.1.1–3.1.10 papunkčiuose nurodytas pareigas pažeidimai ir nuobaudos.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

III SKYRIUS

ATESTAVIMAS IR TEISĖS PRIPAŽINIMAS

27. Rūmai, gavę pretendento prašymą ir kitus dokumentus, nustatyta Architektų atestavimo vidaus tvarka patikrina, ar pateikti visi Tvarkos aprašo 23 punkte nurodyti dokumentai, ar jie užpildyti teisingai ir per 3 darbo dienas registruoja prašymą ir informuoja pretendentą.

28. Įregistravus prašymą, pretendentas turi sumokėti rūmams už atestavimo ar teisės pripažinimo paslaugas Statybos įstatymo 12 straipsnio 13 dalyje nurodytą įmoką ne vėliau kaip prieš 2 darbo dienas iki teisinių žinių egzamino laikymo arba Architektų profesinio atestavimo komisijos posėdžio dienos ir pateikti rūmams apmokėjimo dokumentą. Jei atestavimas ar teisės pripažinimas atidedami, pretendentas neatestuojamas ar pretendento teisė nepripažįstama, sumokėta įmoka negrąžinama.

29. Atestavimo ir (ar) teisės pripažinimo metu, vadovaujantis Tvarkos aprašu ir Architektų atestavimo vidaus tvarka:

29.1. organizuojamas teisinių žinių egzaminas;

29.2. Architektų profesinio atestavimo komisijos posėdžio metu organizuojamas profesinių žinių egzaminas, išskyrus Tvarkos aprašo 10, 15, ir 20 punktuose nurodytais atvejais;

29.3. Neteko galios nuo 2023-04-29

Papunkčio naikinimas:

Nr. D1-128, 2023-04-28, paskelbta TAR 2023-04-28, i. k. 2023-08202

29.4. Architektų profesinio atestavimo komisijai pateikus išvadą rūmams, priimamas sprendimas dėl atestato ar dokumento išdavimo ar neišdavimo.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

291. Rūmai užtikrina, kad Architektų profesinio atestavimo komisijos sprendimai bus objektyvūs ir nešališki, įgyvendindami nuostatas, nurodytas Architektų rūmų įstatymo 11 straipsnio 1 dalyje, kad būtų išvengta interesų konflikto.

Papildyta punktu:

Nr. D1-603, 2021-10-22, paskelbta TAR 2021-10-22, i. k. 2021-22099

292. Architektų profesinio atestavimo komisijos darbas reglamentuojamas rūmų tarybos patvirtintuose Architektų profesinio atestavimo komisijos nuostatuose, vadovaujantis Architektų rūmų įstatymo 11 straipsnio 1 dalimi.

Papildyta punktu:

Nr. D1-603, 2021-10-22, paskelbta TAR 2021-10-22, i. k. 2021-22099

293. Architektų profesinio atestavimo komisijos nariai privalo laikytis nusišalinimo pareigos, nustatytos Architektų rūmų įstatymo 11 straipsnio 1 dalyje. Architektų profesinio atestavimo komisija atsako už savo išvadų pagrįstumą, objektyvumą ir nešališkumą.

Papildyta punktu:

Nr. D1-603, 2021-10-22, paskelbta TAR 2021-10-22, i. k. 2021-22099

30. Profesinių ir teisinių žinių egzaminus organizuoja rūmai pagal rūmų parengtas ir aplinkos ministro patvirtintas programas (toliau – programa). Teisinio žinių egzamino metu pretendento teisinės žinios tikrinamos testais. Profesinių žinių egzamino metu pretendento profesinės žinios tikrinamos žodžiu Architektų profesinio atestavimo komisijos posėdyje.

31. Rūmų pirmininko patvirtinti teisinių žinių egzamino testai sudaromi vadovaujantis galiojančiais teisės aktais ir programa. Testai neskelbiami. Nauji testai tvirtinami ne vėliau kaip per vieną mėnesį aplinkos ministrui pakeitus programą ar patvirtinus naują. Teisinių žinių egzamino rezultatai galioja ne ilgiau kaip 6 mėnesius.

32. Pretendentas, gavęs neigiamą teisinių žinių egzamino įvertinimą, neatvykęs laikyti teisinio žinių egzamino, turi teisę pakartotinai laikyti teisinių žinių egzaminą per 6 mėnesių laikotarpį nuo teisinių žinių egzamino rezultatų paskelbimo dienos. Laikoma, kad pretendentas neišlaikė teisinio žinių egzamino, kai du kartus iš eilės gavo neigiamą teisinio žinių egzamino įvertinimą, du kartus neatvyko laikyti teisinio žinių egzamino arba suėjus 6 mėnesių terminui nuo pirmojo teisinių žinių egzamino rezultatų paskelbimo dienos. Apie tai ne vėliau kaip per 5 darbo dienas nuo teisinių žinių egzamino rezultatų paskelbimo arba 6 mėnesių termino suėjimo dienos rūmai informuoja pretendentą.

33. Tvarkos aprašo 32 punkte nurodytais atvejais pretendentas ne anksčiau kaip po 6 mėnesių laikotarpio nuo teisinių žinių egzamino rezultatų paskelbimo arba Tvarkos aprašo 32 punkte nurodyto termino suėjimo dienos turi iš naujo Tvarkos aprašo nustatyta tvarka pateikti Tvarkos aprašo 22 punkte nurodytą prašymą rūmams ir Tvarkos aprašo 23 punkte nurodytus dokumentus, jeigu jie pasikeitė nuo prieš tai pateiktų dokumentų.

34. Pretendentui išlaikius teisinių žinių egzaminą, Architektų rūmai, vadovaudamiesi Architektų atestavimo vidaus tvarka, pretendento profesinių žinių patikrinimui organizuoja Architektų profesinio atestavimo komisijos posėdį ir profesinių žinių egzaminą. Profesinių žinių tikrinimo metu įvertinama, ar pretendentas yra įgijęs pakankamai profesinių žinių, kad galėtų savarankiškai eiti Statybos įstatymo 12 straipsnio 1 dalyje nurodytas statybos techninės veiklos pagrindinių sričių vadovo pareigas. Profesinių žinių egzamino metu tikrinamos profesinės žinios, reikalingos statybos techninės veiklos srityje (-yse), kurioje (-iose) norima eiti vadovo pareigas. Pasirengimas tikrinamas pagal Lietuvos Respublikos aplinkos ministro 2017 m. vasario 9 d. įsakymu Nr. D1-130 „Dėl Profesinių ir teisinių žinių egzaminų programų architektams patvirtinimo“ patvirtintus Profesinių ir teisinių žinių egzaminų programų architektams III skyriaus ir Architektų atestavimo vidaus tvarkos reikalavimus.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

Nr. D1-128, 2023-04-28, paskelbta TAR 2023-04-28, i. k. 2023-08202

35. Profesinių žinių egzaminų rezultatai nustatyta tvarka tobulinusiems kvalifikaciją atestuotiems architektams, neturintiems administracinių nuobaudų profesinėje srityje ir kurių atžvilgiu nenustatyta profesinės etikos pažeidimų, ir (ar) turintiems Tvarkos aprašo 20 punkte nurodytą Nekilnojamojo kultūros paveldo apsaugos specialisto atestatą, galioja neterminuotai.

36. Rūmai per Statybos įstatymo 12 straipsnio 12 dalyje nurodytą terminą nuo prašymo įregistravimo dienos, išskyrus Tvarkos aprašo 32 punkte nurodytais atvejais, pretendentui išduoda atestatą ar dokumentą. Atestatas ar dokumentas išduodami neterminuotam laikui.

37. Jeigu rūmai priima sprendimą per Statybos įstatymo 12 straipsnio 12 dalyje nurodytą terminą neišduoti atestato ar dokumento, ne vėliau kaip per 5 darbo dienas nuo tokio sprendimo priėmimo dienos informuoja pretendentą ir nurodo atestato ar dokumento neišdavimo priežastis.

38. Atestate ar dokumente nurodoma:

38.1. atestato ar dokumento numeris;

38.2. vardas ir pavardė;

38.3. Tvarkos aprašo 3.1.1–3.1.10 papunkčiuose nurodytos pareigos (viena ar kelios);

38.4. Tvarkos aprašo 3.2.1–3.2.4 papunkčiuose nurodyti statiniai (pastatai ir (ar) inžineriniai statiniai);

Papunkčio pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

38.5. Tvarkos aprašo 7.1–7.3 papunkčiuose nurodyta teisė (viena ar kelios);

38.6. atestato ar dokumento išdavimo data ir Architektų profesinio atestavimo komisijos posėdžio protokolo data ir numeris;

38.7. atestatą ar dokumentą pasirašiusio rūmų pirmininko vardas, pavardė, parašas, rūmų antspaudas;

38.8. atestato papildymo, kvalifikacijos tobulinimo įvertinimo, dublikato išdavimo, atestato keitimo dėl pasikeitusios pavardės, techninės klaidos ar kitos priežasties Architektų profesinio atestavimo komisijos posėdžio protokolo ar rūmų pirmininko įsakymo data ir numeris.

39. Jei atestato ar dokumento originalas pametamas, sunaikinamas ar kitaip prarandamas, atestato ar dokumento savininkas privalo informuoti rūmus ir pateikti paaiškinimą raštu. Atestatą ar dokumentą praradusiam architektui rūmai išduoda atestato ar dokumento dublikatą su ankstesniu numeriu neatliekant Tvarkos apraše nurodytų atestavimo procedūrų. Atestato ar dokumento dublikatą pasirašo rūmų pirmininkas.

40. Architektams, pageidaujantiems pakeisti ar papildyti atestatą, patikslinti dokumentą, taikoma Tvarkos aprašo nustatyta dokumentų pateikimo, atestavimo ir teisės pripažinimo tvarka, išskyrus atvejus, kai atestatai keičiami dėl pasikeitusios pavardės ar tikslinami dėl techninės klaidos. Architektas turi pateikti Tvarkos aprašo priede nurodytos formos prašymą, kuriame nurodo pakeičiamo ar papildomo atestato, patikslinamo dokumento numerį ir Tvarkos aprašo 23 punkte nurodytus dokumentus, išskyrus nurodytus Tvarkos aprašo 23.2 papunktyje. Jei atestato ar dokumento tekstas pakeičiamas, architektui išduodamas naujas atestatas ar dokumentas, nekeičiant ankstesnio atestato ar dokumento numerio. Sprendimai dėl atestato keitimo dėl pasikeitusios pavardės ar techninės klaidos priimami rūmų pirmininko įsakymais.

41. Rūmai, vadovaudamiesi Statybos įstatymu ir kitais teisės aktais, sprendimu gali:

41.1. įspėti atestato ar dokumento savininką Statybos įstatymo 12 straipsnio 18 dalyje nurodytais atvejais;

41.2. sustabdyti atestato ar dokumento galiojimą 6 mėnesiams Statybos įstatymo 12 straipsnio 14 dalyje nurodytais atvejais;

41.3. panaikinti atestato ar dokumento galiojimą Statybos įstatymo 12 straipsnio 15 dalyje nurodytais atvejais.

42. Panaikinus atestato ar dokumento galiojimą, prašymas dėl naujo atestato ar dokumento išdavimo gali būti teikiamas rūmams ne anksčiau kaip po Statybos įstatymo 12 straipsnio 16 dalyje nurodyto laikotarpio, išskyrus Statybos įstatymo 12 straipsnio 15 dalies 3 punkte nurodytą atvejį.

43. Rūmai ne vėliau kaip per 5 darbo dienas nuo Tvarkos aprašo 41 punkte nurodyto rūmų sprendimo priėmimo dienos paskelbia priimtą sprendimą atestuotų architektų sąraše. Informacija apie atestato galiojimo sustabdymą ar pareikštą įspėjimą atestuotų architektų sąraše panaikinama po vienerių metų nuo sustabdymo termino pabaigos ar pareikšto įspėjimo datos.

44. Atestavimo ir teisės pripažinimo procedūros, profesinių ir teisinių žinių egzaminai vykdomi ir dokumentai išduodami valstybine kalba. Rūmai visą informaciją pretendentams teikia valstybine kalba el. paštu, jeigu pretendentas nepageidauja gauti kitu būdu.

45. Pretendentų pateikti asmens duomenys ir dokumentai saugomi rūmuose Architektų atestavimo vidaus tvarkoje nustatyta tvarka. Atestatų ir dokumentų kopijos saugomos rūmuose teisės aktų nustatyta tvarka.

IV SKYRIUS

BAIGIAMOSIOS NUOSTATOS

46. Atestuotas architektas ne rečiau kaip kas 5 metus privalo tobulintis kvalifikacijos tobulinimo kursuose – išklausyti ne mažiau kaip 20 valandų paskaitų pagal aukštųjų mokyklų, asociacijų, sąjungų ar mokymo įstaigų patvirtintas mokymo programas, kurios atitinka galiojančių teisės aktų nuostatas. Atestuotų architektų kvalifikacijos tobulinimą organizuoja Statybos įstatymo 12 straipsnio 12 dalyje nurodytos organizacijos pagal jų patvirtiną kvalifikacijos tobulinimo mokymo programą (toliau – programa), kai ją suderina Aplinkos ministerija, gavusi rūmų pateiktą išvadą dėl programos derinimo. Organizacija, siekianti rengti kvalifikacijos tobulinimo kursus, teikia rūmams parengtą programos projektą, vadovaudamiesi rūmų tarybos sprendimu patvirtinto Architektų kvalifikacijos tobulinimo organizavimo tvarkos aprašo nustatytais programų sudarymo reikalavimais. Aplinkos ministerija suderina rūmų pateiktą programos projektą per 20 darbo dienų nuo jo gavimo dienos ir raštu apie tai informuoja organizaciją ir rūmus. Jeigu Aplinkos ministerija programos projekto nesuderina, per 20 darbo dienų raštu informuoja organizaciją ir rūmus, nurodydama motyvuotas nesuderinimo priežastis. Nesuderinus programos projekto, organizacija turi teisę pakartotinai pagal šio punkto nuostatas teikti rūmams parengtą programos projektą išvadai dėl programos derinimo gauti.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

47. Rūmai, vadovaudamiesi rūmų nustatyta Architektų atestavimo vidaus tvarka, nuolat peržiūri išduotus atestatus. Atestuotų architektų kvalifikacijos tobulinimo vertinimas atliekamas vadovaujantis Statybos įstatymo 12 straipsnio 12 dalimi, Tvarkos aprašu, Architektų atestavimo vidaus tvarka ir Architektų kvalifikacijos tobulinimo organizavimo tvarkos aprašo nustatyta tvarka. Jeigu atestuotas architektas nevykdo Statybos įstatymo 12 straipsnio 12 dalyje nurodytų reikalavimų, rūmai taiko Statybos įstatymo 12 straipsnio 14 dalies 2 punkte nurodytas poveikio priemones.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

48. Rūmai pagal Lietuvos Respublikos viešojo administravimo įstatymo ir rūmų nustatytą tvarką nagrinėja skundus dėl atestuoto architekto ar architekto, kurio teisė pripažinta, veiklos einant Tvarkos aprašo 3.1.1–3.1.10 papunkčiuose nurodytas pareigas. Rūmai nenagrinėja suinteresuotų asmenų skundų, pareiškimų, prašymų Architektų rūmų įstatymo 11 straipsnio 4 dalyje nurodytais atvejais.

Punkto pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

49. Rūmų sprendimas dėl kvalifikacijos atestato ir (ar) teisės pripažinimo dokumento išdavimo (neišdavimo), kvalifikacijos atestato ir (ar) teisės pripažinimo dokumento galiojimo sustabdymo ar galiojimo panaikinimo per vieną mėnesį nuo jo gavimo dienos gali būti skundžiamas rūmams, Lietuvos administracinių ginčų komisijai ar administraciniam teismui Lietuvos Respublikos viešojo administravimo įstatymo, Lietuvos Respublikos ikiteisminio administracinių ginčų nagrinėjimo tvarkos įstatymo ir Lietuvos Respublikos administracinių bylų teisenos įstatymo nustatyta tvarka.

Punkto pakeitimai:

Nr. D1-276, 2022-08-22, paskelbta TAR 2022-08-22, i. k. 2022-17394

50. Kiti rūmų sprendimai, nenurodyti Tvarkos aprašo 49 punkte, susiję su Tvarkos aprašo taikymu, gali būti skundžiami Lietuvos administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

51. Tvarkos aprašo nustatyta tvarka iki 2021 m. lapkričio 1 d. išduoti kvalifikacijos atestatai ar dokumentai suteikia teisę eiti tokias pačias pareigas pastatuose ir inžineriniuose statiniuose.

Papildyta punktu:

Nr. D1-603, 2021-10-22, paskelbta TAR 2021-10-22, i. k. 2021-22099

_____________

Architektų atestavimo ir teisės

pripažinimo tvarkos aprašo

priedas

(Prašymo išduoti atestatą ar dokumentą išdavimo formos pavyzdys)

_______________________________________________________________________________

(vardas, pavardė, ankstesnis vardas, pavardė (jei keitėsi), asmens kodas ir pareigos pagrindinėje darbovietėje)

_______________________________________________________________________________

(veiklos vykdymo buveinės adresas ir el. paštai, telefono Nr.)

Lietuvos architektų rūmams

PRAŠYMAS

IŠDUOTI ATESTATĄ AR DOKUMENTĄ

_______________

(data)

Prašau______________________________________________________________________

(įrašyti - išduoti atestatą / pakeisti turimą atestatą Nr./

_______________________________________________________________________________

išduoti dokumentą / papildyti, patikslinti turimą dokumentą Nr. )

Pareigos:__________________________________________________________________

(nurodyti pagal Tvarkos aprašo 3.1.1–3.1.10 papunkčius)

_______________________________________________________________________________

Statiniai (pastatai, inžineriniai statiniai): ___________________________________________________________________

(nurodyti pagal Tvarkos aprašo 3.2.1–3.2.4 papunkčius)

_______________________________________________________________________________

Su pretendentui keliamais reikalavimais, atestavimo ir teisės pripažinimo tvarka, šių paslaugų įkainiais susipažinau.

Patvirtinu, kad susipažinau su Europos architektūros paslaugų teikėjų etikos kodeksu ir kvalifikacijos tobulinimo reikalavimais.

Patvirtinu, kad visa prašyme pateikta ir pridėta informacija yra teisinga. Visi pateikti dokumentai ir jų kopijos (nuorašai) patvirtinti mano parašu arba atsakingo darbuotojo, įforminusio tikrumo žymą, parašu ir antspaudu (jeigu tokie yra) ar sertifikuotu elektroniniu parašu.

Patvirtinu, kad žinau Lietuvos Respublikos Architektūros ir Lietuvos Respublikos Architektų rūmų įstatymų nuostatas ir esu informuotas (-a), kad, įgijęs (-usi) atestatą, prieš pradėdamas (-a) vykdyti atestate nurodytą atestuoto architekto veiklą, turiu informuoti Lietuvos architektų rūmus apie vertimosi atestuoto architekto veikla pradžią Architektų rūmų nustatyta tvarka.

„PRIDEDAMA:

□ asmens tapatybę patvirtinančio dokumento (paso ar tapatybės kortelės) kopija. Jei keisti vardas ar pavardė – jų keitimo dokumentai, ..... lapas (-ų);

□ pretendento diplomo kopija arba Tvarkos aprašo 8 arba 9 punkte nurodyto teisės akto nustatyta tvarka priimto sprendimo dėl .................... kopija, ..... lapas (-ų);

□ vykdytos profesinės veiklos (darbo) ataskaita, ..... lapas (-ų);

□ pareiškėjo nuožiūra pateikiami kiti vykdytai ir (ar) vykdomai veiklai reikšmingi dokumentai, ..... lapas (-ų).

(Parašas) (Vardas, pavardė)

Priedo pakeitimai:

Nr. D1-603, 2021-10-22, paskelbta TAR 2021-10-22, i. k. 2021-22099

Nr. D1-128, 2023-04-28, paskelbta TAR 2023-04-28, i. k. 2023-08202

Pakeitimai:

1.

Lietuvos Respublikos aplinkos ministerija, Įsakymas

Nr. D1-616, 2007-11-20, Žin., 2007, Nr. 121-4974 (2007-11-24), i. k. 107301MISAK00D1-616

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 "Dėl Architektų atestavimo tvarkos aprašo patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-882, 2009-12-31, Žin., 2010, Nr. 3-130 (2010-01-09), i. k. 109301MISAK00D1-882

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 "Dėl Architektų atestavimo, atestatų galiojimo sustabdymo arba jų panaikinimo tvarkos aprašo patvirtinimo" pakeitimo

3.

Lietuvos Respublikos aplinkos ministerija, Įsakymas

Nr. D1-810, 2010-09-27, Žin., 2010, Nr. 117-5985 (2010-10-02), i. k. 110301MISAK00D1-810

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 "Dėl Architektų atestavimo, atestatų galiojimo sustabdymo arba jų panaikinimo tvarkos aprašo patvirtinimo" pakeitimo

4.

Lietuvos Respublikos aplinkos ministerija, Įsakymas

Nr. D1-176, 2012-02-27, Žin., 2012, Nr. 26-1204 (2012-02-29), i. k. 112301MISAK00D1-176

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 "Dėl Architektų atestavimo, atestatų galiojimo sustabdymo arba jų panaikinimo tvarkos aprašo patvirtinimo" pakeitimo

5.

Lietuvos Respublikos aplinkos ministerija, Įsakymas

Nr. D1-942, 2012-11-19, Žin., 2012, Nr. 135-6936 (2012-11-22), i. k. 112301MISAK00D1-942

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 "Dėl Architektų atestavimo, atestatų galiojimo sustabdymo arba jų panaikinimo tvarkos aprašo patvirtinimo" pakeitimo

6.

Lietuvos Respublikos aplinkos ministerija, Įsakymas

Nr. D1-789, 2013-10-24, Žin., 2013, Nr. 113-5665 (2013-10-30), i. k. 113301MISAK00D1-789

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 "Dėl Architektų atestavimo, atestatų galiojimo sustabdymo arba jų panaikinimo tvarkos ir architektų kvalifikacinių reikalavimų aprašo patvirtinimo" pakeitimo

7.

Lietuvos Respublikos aplinkos ministerija, Įsakymas

Nr. D1-120, 2014-02-07, paskelbta TAR 2014-02-07, i. k. 2014-01228

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų atestavimo, atestatų galiojimo sustabdymo arba jų panaikinimo tvarkos ir architektų kvalifikacinių reikalavimų aprašo patvirtinimo” pakeitimo

8.

Lietuvos Respublikos aplinkos ministerija, Įsakymas

Nr. D1-191, 2014-02-27, paskelbta TAR 2014-02-27, i. k. 2014-02168

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų kvalifikacinių reikalavimų ir atestavimo, atestatų galiojimo sustabdymo arba jų galiojimo panaikinimo, teisės pripažinimo ir tai įrodančių dokumentų išdavimo tvarkos aprašo patvirtinimo” pakeitimo

9.

Lietuvos Respublikos aplinkos ministerija, Įsakymas

Nr. D1-628, 2014-07-31, paskelbta TAR 2014-08-01, i. k. 2014-10755

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų kvalifikacinių reikalavimų ir atestavimo, atestatų galiojimo sustabdymo arba jų galiojimo panaikinimo, teisės pripažinimo ir tai įrodančių dokumentų išdavimo tvarkos aprašo patvirtinimo“ pakeitimo

10.

Lietuvos Respublikos aplinkos ministerija, Įsakymas

Nr. D1-220, 2015-03-10, paskelbta TAR 2015-03-16, i. k. 2015-03838

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų kvalifikacinių reikalavimų ir atestavimo, atestatų galiojimo sustabdymo arba jų galiojimo panaikinimo, teisės pripažinimo ir tai įrodančių dokumentų išdavimo tvarkos aprašo patvirtinimo“ pakeitimo

11.

Lietuvos Respublikos aplinkos ministerija, Įsakymas

Nr. D1-498, 2016-07-14, paskelbta TAR 2016-07-18, i. k. 2016-20729

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų kvalifikacinių reikalavimų ir atestavimo, atestatų galiojimo sustabdymo arba jų galiojimo panaikinimo, teisės pripažinimo ir tai įrodančių dokumentų išdavimo tvarkos aprašo patvirtinimo“ pakeitimo

12.

Lietuvos Respublikos aplinkos ministerija, Įsakymas

Nr. D1-945, 2016-12-29, paskelbta TAR 2016-12-30, i. k. 2016-30029

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų kvalifikacinių reikalavimų ir atestavimo, atestatų galiojimo sustabdymo arba jų galiojimo panaikinimo, teisės pripažinimo ir tai įrodančių dokumentų išdavimo tvarkos aprašo patvirtinimo“ pakeitimo

13.

Lietuvos Respublikos aplinkos ministerija, Įsakymas

Nr. D1-559, 2017-06-28, paskelbta TAR 2017-06-30, i. k. 2017-11170

Dėl Lietuvos Respublikos aplinkos ministro 2016 m. gruodžio 29 d. įsakymo Nr. D1-945 „Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“ pakeitimo“ pakeitimo

14.

Lietuvos Respublikos aplinkos ministerija, Įsakymas

Nr. D1-936, 2017-11-14, paskelbta TAR 2017-11-15, i. k. 2017-17975

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“ pakeitimo

15.

Lietuvos Respublikos aplinkos ministerija, Įsakymas

Nr. D1-431, 2019-07-22, paskelbta TAR 2019-07-22, i. k. 2019-12049

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“ pakeitimo

16.

Lietuvos Respublikos aplinkos ministerija, Įsakymas

Nr. D1-603, 2021-10-22, paskelbta TAR 2021-10-22, i. k. 2021-22099

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“ pakeitimo

17.

Lietuvos Respublikos aplinkos ministerija, Įsakymas

Nr. D1-276, 2022-08-22, paskelbta TAR 2022-08-22, i. k. 2022-17394

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“ pakeitimo

18.

Lietuvos Respublikos aplinkos ministerija, Įsakymas

Nr. D1-128, 2023-04-28, paskelbta TAR 2023-04-28, i. k. 2023-08202

Dėl Lietuvos Respublikos aplinkos ministro 2005 m. liepos 11 d. įsakymo Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“ pakeitimo